**Aer zăbrelit**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

să mai respir aer zăbrelit

transpiraţia sulfuroasă a laşităţii

am obosit

m-a oprit răscrucea întinzând spre mine

în loc de braţe posesive

bisturie

somând mâna chirurgului să despartă Marea Roşie

conştiinţa

excizează

cangrenele tuturor victimelor

din carambolurile vieţii

salvez ce se mai poate

apoi dau morţii jos de pe crucile putrezite

îndeplinesc smerit ritualurile cuvenite

mă rog şi aştept

răscrucea să spargă alt mugur în mine

de pe troiţe chipurile celor ce-şi înnodaseră tragic

şansele parcurgerii

cercetează de dincolo reprobator

timpul meu trecut apoi mă iartă şi se transformă

în îngeri

e-atâta loc în mine pe care încă

nu l-am ocupat